### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.

Offentlig fremlæggelse af forslag til Lokalplan nr. 1152, Centerområde ved [adresse], [adresse] og Tillæg nr. 98 til Kommuneplan 2017.

### Resumé

Lokalplanen gælder for et område ved Rosenhøj, langs [adresse], mellem [adresse] og [adresse]. Lokalplanområdet er ca. 27.000 m2 og ligger i byzone.

Lokalplanen giver mulighed for at anvende området til centerformål (lokalt butikscenter), med blandede boligformer i form af etageboliger, rækkehuse og et punkthus samt blandet erhverv i form enkelte butikker, serviceerhverv (vaskehal og tankanlæg). Lokalplanen muliggør etablering af kontorer i forbindelse med kontor- og medborgerhuset.

Kontor- og medborgerhuset samt [adresse] ejes af [adresse] og Boligforeningen Århus Omegn og [adresse] er offentlig vej. De resterende arealer er overdraget fra Boligforeningen Århus Omegn til KPC og Pro Development.

Lokalplanen sikrer overholdelse af kommuneplanens støjkrav.

Området er omfattet af gældende lokalplaner. Lokalplanen forudsætter ophævelse af lokalplan 930 og 965, for den del der omfatter lokalplan 1152.

Lokalplanområdet er i overensstemmelse med helhedsplanen for [adresse] og [adresse].

Lokalplanen giver mulighed for bebyggelse, der er tilpasset områdets eksisterende og nyrenoverede bygninger. Udearealerne og byrummene udformes med varierende og tryghedsskabende karakterer. [adresse] omlægges og der sikres fartdæmpende foranstaltninger.

Lokalplanforslaget er i overensstemmelse med kommuneplanens mål, men ikke de konkrete rammer. Derfor ledsages lokalplanen af et kommuneplantillæg, der ændrer rammen fra blandet bolig og erhverv formål til centerområde. Med kommuneplantillægget etableres et nyt lokalt butikscenter med op til 3000 m2 butiksformål.

Tillæg nr. 98 til kommuneplanen er udarbejdet.

Der har været afholdt en forudgående offentlig høring om kommuneplanændringen. Høringen resulterede i 11 høringssvar, som hovedsageligt er positive.

### Indstilling

Det indstilles:

At 1) forslag til lokalplan nr. 1152 godkendes til offentlig fremlæggelse,

At 2) forslag til Tillæg nr. 98 til Kommuneplan 2017 godkendes til offentlig fremlæggelse og

At 3) bemærkninger fra den forudgående offentlige høring besvares som det fremgår af indstillingens afsnit 5.6.

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten
Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Teknik og Miljøs indstilling af 23. juni 2021.
 18-08-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.